b'\n_START_ARTICLE_\nThe Amazing Race Canada 7\n_START_PARAGRAPH_\nThe Amazing Race Canada 7 er den syvende sesongen av den canadiske realityserien The Amazing Race Canada. Serien er basert p\xc3\xa5 den amerikanske serien The Amazing Race. Den syvende sesongen fulgte ti lag, alle best\xc3\xa5ende av to personer, i et kappl\xc3\xb8p rundt om i Canada. Hovedpremien i konkurransen er 250 000 CAD, en verdensomspennende reise for to personer, vel som en 2019 Chevrolet Blazers RS til hvert av lagmedlemmene. Jon Montgomery, programleder i alle foreg\xc3\xa5ende sesonger, ledet ogs\xc3\xa5 den syvende sesongen av programmet._NEWLINE_Sesongen hadde premiere 2. juli 2019 og sesongfinalen ble sendt 10. september 2019._NEWLINE_First Nations-ekteparet Anthony Johnson og James Makokis vant kappl\xc3\xb8pet, og ble det f\xc3\xb8rste urfolkslaget til \xc3\xa5 vinne The Amazing Race Canada.\n_START_SECTION_\nProduksjon\n_START_PARAGRAPH_\n22. november 2018 annonserte CTV at en syvende sesong av The Amazing Race Canada ville v\xc3\xa6re klar for sending sommeren 2019. I likhet med den forrige sesongen, ble starten av kappl\xc3\xb8pet vist p\xc3\xa5 seriens sosiale medier-sider 23. april 2019, med et intervju av programleder Jon Montgomery. I intervjuet ble Canadas valg, og det tiende laget, presentert. Serien publiserte ogs\xc3\xa5 sm\xc3\xa5 klipp underveis i filmingen p\xc3\xa5 seriens sosiale medier-sider som sm\xc3\xa5 hint p\xc3\xa5 destinasjoner som ble bes\xc3\xb8kt denne sesongen. Dette var en del av "Jon on the Road: Presented by Chevrolet"-serien. _NEWLINE_Den syvende sesongen av The Amazing Race Canada strakk seg 17 000 km i l\xc3\xb8pet av 24 dager. Innspillingen begynte 23. april og endte 18. mai 2019. Kappl\xc3\xb8pet bes\xc3\xb8kte seks av Canadas provinser, i tillegg til Nordvestterritoriene. Dette var f\xc3\xb8rste gangen siden den f\xc3\xb8rste sesongen at kappl\xc3\xb8pet kun foregikk i Canada._NEWLINE_Denne sesongen ble den f\xc3\xb8rste sesongen som ikke inneholdt U-Sving, men ble derimot den f\xc3\xb8rste sesongen til \xc3\xa5 introdusere et nytt element til kappl\xc3\xb8pet: Dobbel-envei (Double One Way). I Dobbel-envei, har lagene mulighet til \xc3\xa5 tvinge et annet lag til \xc3\xa5 gjennomf\xc3\xb8re en bestemt oppgave av veivalgsoppgaven. Denne ble introdusert i den tredje etappen, hvor den var en blind, dobbel-envei (Blind Double One Way), hvor lagene kunne v\xc3\xa6re anonyme n\xc3\xa5r de bestemte seg for tvinge et annet lag til \xc3\xa5 gj\xc3\xb8re en bestemt oppgave i veivalgsoppgaven.\n_START_SECTION_\nCasting\n_START_PARAGRAPH_\nS\xc3\xb8knadsprosessen for den syvende sesongen begynte 22. november 2018. Under en Facebook Live-arrangement, som ble sendt 18. desember 2018, om castingen til den nye sesongen, uttalte produsenten Mark Lysakowski at de s\xc3\xb8kte etter "folk som ville dele en historie med et nytt syn p\xc3\xa5 livet. Eller en ny sjanse hvis du vil." S\xc3\xb8knadsfristen gikk ut 2. januar 2019. _NEWLINE_Mellom 11. til 13. juni 2019 ble ett og ett lag som skulle delta offentliggjort p\xc3\xa5 hver av CTV-programmene Your Morning, The Marilyn Denis Show og The Social. Casten for denne sesongen inneholdt verdensmester i lethwei-boksing Dave Leduc og hans kone, som er modell, forfatter og skuespiller, Irina Terekhova, hekkel\xc3\xb8peren Sarah Wells og sprintl\xc3\xb8peren Sam Effah.\n_START_SECTION_\nMarkedsf\xc3\xb8ring\n_START_PARAGRAPH_\nChevrolet og Dempster\'s Bakery fortsatte som sponsorer for kappl\xc3\xb8pet. Nye sponsorer for kappl\xc3\xb8pet var Clif Bar, Dairy Farmers of Canada, Disneys \xc2\xabL\xc3\xb8venes konge\xc2\xbb, Paramounts \xc2\xabDora og den gyldne byen\xc2\xbb, Royal Ontario Museum, Shell V-Power, elektronikkjeden The Source og Webber Naturals._NEWLINE_Etter hver episode, publiserte CTV en video p\xc3\xa5 nettet som en del av den ukentlige serien kalt "Tastes of the Race", hvor deltagerne fra forrige sesong Martina og Phil Seo duellerte mot hverandre i en kokkekonkurranse. Matrettene som de skulle lage, var inspirert av destinasjonene kappl\xc3\xb8pet bes\xc3\xb8kte denne sesongen ved hjelp av produkter fra Dempster\'s Bakery.'